SAJTÓKÖZLEMÉNY

Lélekkel a vidékért

2014. szeptember 26-án Lélekkel a Vidékért – Tudomány és Vidékfejlesztés a Helyi Médiában címmel rendeztek előadássorozatot Noszvajon, a Templárius Alapítvány projektjének keretében. A cél az volt, hogy felhívják a figyelmet az egyház társadalmi tanításaira, valamint a vidékfejlesztés és a közösségi munka fontosságára. 

Az alapítvány célja többek között közreműködni a fiatalok szabadidő eltöltésének megteremtésében, karitatív tevékenysége keretében támogatni a rászorulókat anyagi és erkölcsi értelemben egyaránt, különös tekintettel a fogyatékkal élőkre; védeni, támogatni és ápolni a magyar népi hagyományokat és szokásokat, valamint segíteni a Templomos Lovagrend programjait.
A rendezvény előadásai szervesen kapcsolódtak az alapítvány céljaihoz. Előadást tartott többek között Ungvölgyi János, a LIA Alapítványi Szakközépiskola Szolnoki Tagintézmény intézmény vezetője, aki az egyház társadalmi tanításairól beszélt vidékpolitikai szemmel. 
[bookmark: _GoBack]Dr. Székely Péter-szociológus, a Szolnoki Főiskola volt rektora Alföldiség a múltban és jelenben címmel tartott előadást, Dr. Szarvák Tibor PhD szociológus, szociálpolitikus, szociális munkás pedig a Vidékfejlesztés és közösségi munka viszonyáról beszélt, arról, hogy miként találjuk meg az egyensúlyt a közösségek és a kapitalizmus (gazdasági mozgató-erők) kiemelt célcsoportja, az egyén, az individuum között. 
Hőnyi Tamás közgazdász a magyarországi falusi és agrárturizmus helyzetéről beszélt.
Kővári Edit, vidékfejlesztő, szociális munkás, az Autisták Országos Szövetségének Elnöke pedig Autista majorság-vidék és egyéni fejlesztési projektek MO-n címmel tartott előadást.

A projekt az MNVH Elnökségének értékelése és javaslata alapján, a Nemzeti Vidékfejlesztési Program Irányító Hatóságának jóváhagyásával valósult meg.

Darányi Ignác Terv
 
Az európai uniós fejlesztési és nemzeti költségvetési forrásokat is felhasználó Darányi Ignác Terv Új Magyarország Vidékfejlesztési Programját azért indította útjára 2012-ben a magyar kormányzat, hogy több átfogó, egymással szorosan összefüggő területen – agrár- és élelmiszergazdaság, vidékfejlesztés, környezet- és természetvédelem – támogassa a vidéki Magyarország fejlődését.
A Darányi Ignác Terv kiemelt célkitűzései közé tartozik a vidék népességmegtartó és foglalkoztatási erejének, valamint a magyar mezőgazdaság versenyképességének növelése annak érdekében, hogy minél több és jobb minőségű élelmiszert állítsanak elő a magyar termelők. 
Az Új Magyarország Vidékfejlesztési Program keretében összesen mintegy 1300 milliárd forintnak megfelelő támogatás került-kerül felhasználásra a vidéki élet minőségének javítására.
A Darányi Ignác Tervről további információkat a www.umvp.eu weboldalon találhat!




